N á v r h   k o m u n i k é

	Vláda na svojom rokovaní dňa ....... prerokovala a schválila návrh nariadenia vlády Slovenskej republiky, ktorým sa novelizuje colný sadzobník na rok 2001. Uvedeným nariadením sa opätovne zrušujú preferencie na dovoz cukru z Poľskej republiky, ktorý sa do Slovenskej republiky dováža v nadmernom množstve, čo ohrozuje slovenský trh. Na dovoz tohto tovaru sa do 31. decembra 2001 budú uplatňovať zmluvné colné sadzby. 

Týmto nariadením sa ďalej zavádzajú colné kvóty na dovoz 120 000 hl bieleho            a 80 000 hl červeného vína do Slovenskej republiky. V rámci týchto kvót sa bude uplatňovať znížená colná sadzba vo výške 25 %. Aj toto opatrenie bude platné do 31. 12. 2001.

Zároveň sa upravujú momentálne platné dočasné colné kvóty na dovoz obilia. Platnosť colných kvót na dovoz pšenice a súraže ostatnej a jačmeňa ostatného sa predlžuje do 30. júna 2001 a platnosť colnej kvóty na dovoz kukurice ostatnej sa predlžuje do 30. septembra 2001 so zvýšením jej objemu na 160 000 ton.